Diari Oficial de la Generalitat Valenciana


Sumari del DOGV 7707, del 28-01-2016 (2015/10769)

Notificació de la sentència dictada en el procediment ordinari número 312/2011.
-------------------------------------------------------------------------------

### Dades del document

Número de DOGV
:   7707

Data del DOGV
:   28-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/10470


Organisme emissor
:   Jutjat de Primera Instància i Instrucció Número 4 de Carlet

Tipus de document
:   Edicte

Notificació de la sentència dictada en el procediment ordinari número 312/2011. [2015/10857]  
De: Door System, SL.  
Procurador: José Luis Medina Gil.  
Contra: Juan Carlos Martí Reyes.  
En aquest procediment ordinari, seguit a instàncies de Door System, SL, contra Juan Carlos Martí Reyes, s'ha dictat la sentència, que, literalment, és com segueix:  
«Jutjat de Primera Instància i Instrucció número 4 de Carlet  
Jutge que la dicta: David Yuste Espinosa.  
Lloc: Carlet.  
Data: 3 de març de 2015.  
Procediment ordinari número: 312/2011.  
De: Door System, SL.  
Procurador: José Luis Medina Gil.  
Contra: Juan Carlos Martí Reyes (declarat en rebel·lia).  
Dispositiva  
Estime la demanda interposada per la representació de Door System, SL, i condemne Juan Carlos Martí Reyes a pagar a l'actora de la quantitat de 7.840,40 euros, més els interessos moratoris de conformitat amb el fonament de dret tercer d'aquesta resolució.  
  
Amb condemna en costes al demandat.  
Notifiqueu aquesta resolució a la part, i feu-li saber que no és ferma i que en contra es pot interposar recurs d'apel·lació, que s'haurà d'interposar davant d'aquest mateix jutjat en el termini de 20 dies des de la notificació d'aquest edicte i del qual coneixerà l'Audiència Provincial de València.  
De conformitat amb la disposició addicional 15 de la Llei Orgànica del Poder Judicial, perquè s'admeta a tràmit el recurs d'apel·lació contra aquesta resolució es constituirà un dipòsit de 50 euros, que se li tornarà només en el cas que el recurs siga estimat.  
El depòsit s'ha de constituir ingressant la quantitat esmentada en el banc Banesto, en el compte corresponent a aquest expedient (JJJJ 2890 AP EEEE AA), i s'haurà d'indicar en el camp «Concepte» el codi «02 civil-apel·lació» i la data de la resolució objecte de recurs amb el format dd/mm/aaaa.  
Si es realitza l'ingrés per mitjà de transferència bancària, després d'omplir el codi de compte corrent (CCC, 20 dígits), s'haurà d'indicar en el camp «Concepte» el número de compte, el codi i la data en la forma exposada en el paràgraf anterior.  
En cap cas s'admetrà una consignació per import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o de diferent.  
Estan exceptuats de l'obligació de constituir el dipòsit aquells que tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Aquesta és la meua sentència, jutjant en aquesta instància, que pronuncie, mane i firme.  
Publicació. La sentència anterior va ser donada, llegida i publicada pel jutge que la va dictar, mentre celebrava audiència pública el mateix dia de la data, de la qual cosa jo, el secretari judicial, done fe.  
Carlet, 3 de març de 2015».  
  
I atés que el demandat, Juan Carlos Martí Reyes, es troba en parador desconegut, expedisc aquest edicte a fi que li valga de notificació de la forma deguda.  
  
Carlet, 30 de juny de 2015.- El secretari judicial: Miguel Berlanga Charriel.